
omcialium securus exspectabat adventum; et hac arte
plurimis annis regiae summonitionis auctoritas non sine
dispendio videbatur eludi. Ille enim, ad quern cum facul-
tatibus suis, metus hujus causa, transierat, cum inde mandatum
non haberet, in res suas manum mittere non praesumebat.
Hac ergo consideratione per aliquot annos in summonitionibus
apposit um fuit verbum quod praemissurn est; nee postea
alicui patuit locus subterfugii, quin satisfaciat ornnis debitor
per omnem modum, nisi quern sola suprema excusat inopia.
Cum autem jam omnibus vicecomitibus et debitoribus con-
stitisset quod sic sophisticae poterant importunitates deter-
minari, non oportuit amplius illud verbum apponi, nee ap-
ponitur: modus tamen ille qui dictus est coercionis debitorum,
quacumque se transtulerint, perseverat apud vicecomites,
et quasi quodam jure perpetuo constitutus servatur. . . .

II.   Ex quibus Summonitiones fiant.

Illustris Anglorum rex Henricus hoc nomine participantium
regum secundus dictus est, sed nulli modernorum fuisse
creditur in rebus componendis animi virtute secundus : ab
ipso enim suae dominationis exordio totum in hoc direxit
animum, ut paci rebellantes et dyscolos multiplici subversione
coiitereret, et pacis ac fidei bonum in cordibus hominum modis
omnibus consignaret. Hujus igitur insignia cum jam in
omnes gentes celeberrima fama vulgaverit, adeo ut hiis expo-
nendis insistere supervacuum videatur : unum tamen est, quod
cum silentio praeterire non valeo, ex quo solo singularis ejus
probitas et pietas inaudita firmatur.

Non tamen. hoc hominis fuit, immo Dei miserentis,
Quod sibi, quod toti cum paucis restitit orbi.

D. Qualiter sibi resistere dici possit opus insigne, nisi
planum feceris, non video.

M. Licet haec ad opus coeptum vel propositum non at-
tineant, memor tamen regis illius magnanimi, cum pace^meae
mentis hiis supersedere non valui. Videas ergo quam miracu-
lose vir ille sibi restitit in suis. Filios quidem suae carnis,
immo et animae suae spem post Deum unicam et gloriam
singularem, dum parvuli essent, et ratione aetatis cerei supra
modum et in omnem animi motum proni, vulpeculae pertinaces
consiliis pravis demolitae sunt, et tandem in patrem tanquam
in hostem sua viscera converterunt; facti sunt etiam mimici

